**Frivillige søges til vores fodbold i Haverslev IF**

Så er vi i gang med udendørs fodbold, og vi glæder os til at se spillere og trænere på banerne igen. Men som altid - ingen fodboldklub uden frivillige, og derfor opfordrer vi forældre/bedsteforældre/alle der har tid og lyst til at være frivillig medhjælper i vores klub. Vi har prøvet at lave om på hele strukturen i klubben, så arbejdsopgaverne bliver delt ud på flere frivillige, så arbejdsbyrden ikke bliver for stor og uoverskuelig. Det kræver selvfølgelig også flere frivillige, men det håber vi er til at finde. Så hvis du er interesseret i at være med til at styrke og fremtidssikre vores fodboldklub kan du kontakte

**Claus Simonsen, 6080 2844, claus.simonsen@munters.dk**

**Merete Elkjær, 3028 6721, merete@elkjaer-as.dk**

----------------------------------------------------------------------------------------------------------

**Vi mangler bla. frivillige til:**

**Fodboldgruppen:** **2 ekstra** (der er 2 i forvejen)

* At være koordineringsled for undergrupperne
* Sætte de overordnede retningslinjer
* Overordnet ansvar for fodbolden
* Tovholder

**Materiel-gruppen: 2 nye -** som skal stå for

* Opstille mål og sætte net i ved sæson start og afslutning
* Sørge for at bolde og kegler er i orden ved sæsonstart
* Feje og rydde op i boldrum et par gange pr. sæson
* Trænere kan ringe til vedkommende, hvis der mangler bolde/kegler

**Klub-samarbejde / Rebild Syd** (Piger fra U-11 og drenge fra U-12): **1-2 ekstra** (der er 1 i forvejen)

* Afklare retningslinjer for klubsamarbejdet
* Holde møde med samarbejdsklubberne
* Finde trænere

**PR-gruppen (fodbold) – 1-2 nye –** som skal står for:

* Sørge for at give oplysninger om fodbold videre til PR-Gruppen (HIF)
* Sørge for at sætte opslag op om træningstider, kampe osv. (avis, hjemmeside, opslagstavle i hallen, A-skilt v/ Spar)
* Være opsøgende ved kampe og andre arrangementer ex. Fodbold skole, standerhejsninger og give dette videre til avis og HIF’s hjemmeside

**Aktivitetsgruppen / Ungdom –1-2 ekstra** (der er 1 i forvejen)

* planlægger og afholde standerhejsninger og afslutninger (i samarbejde med Klub-samarbejde-gr., trænerpleje-gr. Og forbold-gr.)
* Opstarts- og afslutningsmøde/dag med trænere hvor der afholdes trænermøde, der udleveres / afleveres trænermappe, nøgle og spillertøj (i samarbejde med Klub-samarbejde-gr., trænerpleje-gr. Og forbold-gr.)
* sociale arrangement, ex. Overnatning spejderhus, fastelavn, juletræ
* Konfirmation – sørge for at der bliver lavet t-shirt og kort, og at de afleveres til konfirmanderne

**Tøj-gruppen – 1-2 ekstra** (der er 1 i forvejen)

* Sørge for at der ved sæson afslutning bliver afleveret ALT spillertøj
* Tøjet sorteres, repareres
* Køber nyt tøj når det er nødvendigt

**Stævne-gruppen – 2 nye –** som skal står for:

* Vildbjerg (tilmelding mv.- spørg Lene Knudsen)
* Evt. finde nye stævner som HIF kan deltage i

**Tidtager-gruppen / indendørs fodbold (Ungdom og senior) –2 nye -** som skal stå for

* Sørge for at finde tidtagere til alle kampe og lave en plan